*Jézus pedig felment a hegyre, és ott leült a tanítványaival együtt.* Jn 6,3

Amikor ilyen pontos meghatározása van egy eseménynek, annak külön mondanivalója van. A helyszín: egy hegy. Nem a magasság a fontos, hanem az, hogy onnan jobban belátni a környéket, mindazt ami ott történik. Az pedig, hogy tanítványaival ült le, azt jelenti, a következőkben csak a szűkebb kör dolgaival foglalkozik az Írás.

Jézus elérhető a nagy tömeg számára is, a szűkebb kör számára is, az egyén számára is. Van ideje a tömeg részére, de ugyanakkor az egyén is fontos számára.

Jézus számodra is rendelkezésre áll! Keresd bátran! *Vadon Gyula*